রোহতাস কেল্লা
রোহতাস কেল্লা (পাঞ্জাবি, উর্দু: قلعہ روہتاس‎‎; কিল্লা রোহাতাস) ষোড়শ শতাব্দীর একটি দুর্গ যা পাকিস্তানের পাঞ্জাব প্রদেশের জেলূম শহরের কাছাকাছি অবস্থিত। এই দুর্গটি পশতুন রাজা শের শাহ সুরির রাজত্বকালে ১৫৪১ থেকে ১৫৪৮ সালে নির্মিত হয়েছিল। এটি নির্মাণের উদ্দেশ্য ছিল উত্তর পাঞ্জাবের পোট্রোহার অঞ্চলের বিদ্রোহী গোত্রকে দমন করা যারা মুঘল রাজত্বের অনুগত ছিল। দুর্গটি উপমহাদেশের সর্ববৃহৎ এবং সবচেয়ে দুর্গম দুর্গ। রোহতাস কেল্লাটি কখনো ঝড়-বাদলের আঘাতে ক্ষতিগ্রস্ত হয় নি এবং অবিকল অক্ষত অবস্থায় রয়েছে। দুর্গটি তার বৃহৎ সুরক্ষামূলক দেয়াল এবং বৈশিষ্ট্যপূর্ণ বিরাট প্রবেশপথের জন্য পরিচিত। ১৯৯৭ সালে ইউনেস্কো কর্তৃক বিশ্ব ঐতিহ্যবাহী স্থান হিসেবে রোহতাস দুর্গটি অন্তর্ভুক্ত হয়েছিল যা কেন্দ্রীয় ও দক্ষিণ এশিয়ার মুসলিম সামরিক স্থাপত্যের একটি ব্যতিক্রমী উদাহরণ।